User:Richardstmr/sandbox

Uzņēmuma S-līkne
Līknes tips, kas parāda mainīgā pieaugumu, ko bieži izsaka laika vienībās. Organizāciju izaugsmi ekonomisti mēdz asociēt ar S – līknes hipotēzi. Tā nosaka, ka vairumam uzņēmumu ir īss veidošanās posms, kam tālāk seko straujas izaugsmes posms, kā beigās seko izaugsmes stabilizēšanās. Šīs hipotēzes pamatā ir faktors, ka dibinot uzņēmumu, tā vadībai sākotnēji ir nepieciešams pilnveidot savu produktu un iegūt tirgus daļu. Tikai pēc tā izdarīšanas, uzņēmumam ir iespējams izcelt kādu konkurētspējīgu īpašību pār citiem tirgus spēlētājiem. Šādā brīdī vadībai ir jāinvestē uzņēmuma iegūtā peļņa atpakaļ, lai izmantotu iespējas un pārākumu pār konkurentiem. Šī tālākā kapitāla ieguldīšana no gūtās peļņas uzņēmumā rada vidi priekš straujas izaugsmes. Izaugsme laika horizontā samazinās, par cik konkurētspējīgas priekšrocības nav mūžīgas, kā arī uzņēmuma vadītāji, īpašnieki un kreditori vēlas saņemt daļu no uzņēmuma peļņas. S – līknes hipotēze norāda uz to, ka atšķirīgos uzņēmuma augšanas posmos rodas atšķirīgas problēmas. Uzņēmuma dibināšanas fāzē, uzņēmējs ir galvenais atbildīgais par organizācijas izaugsmi. Brīdī, kad uzņēmums tuvojas brieduma stadijai, ir nepieciešams izstrādāt jaunas operacionālās stratēģijas. Bīstamais faktors uzņēmumam augot lielākam un sasniedzot brieduma posmu ir pilnībā zaudēt savu konkurētspējīgo priekšrocību, kā arī kļūt pārliekus birokrātiskam. Ja uzņēmumā rodas barjeras komunikācijā departamentu starpā, kas liedz efektīvu komunikāciju un problēmu risināšanu, tas var novest pie izvairīšanās no riskiem un inovāciju samazinājuma. Stagnācija ar laiku noved pie pagrimuma un vēlāk šādu pagrimumu var būt ļoti sarežģīti mainīt. Laikā, kamēr uzņēmums ir maza izmēra, vadībai ir vieglāk iespējams izsekot līdzi visam apkārt notiekošajam. Uzņēmuma dibinātāji parasti ir aktīvi iesaistīti šajā posmā. Dibinātāju vadības stils pats par sevi var būt kā potenciāls virzīts uzņēmuma izaugsmes virzienā. Uzņēmumam augot, produkta veidošana kļūst efektīvāka un svarīga kļūst vajadzība pēc koordinācijas. Uzņēmumam jākļūst strukturētam ar hierarhiju un darba specialitātēm, šī fāze var radīt vājību darba delegācijas jomā. Uzņēmumam augot, vadībai kļūst pakāpeniski grūtāk kontrolēt katru darba detaļu, par cik tajā brīdī darāmā ir daudz vairāk kā iepriekš, ir viegli zaudēt skatu uz uzņēmuma vides kopainu.

Piemērs
S-līkne ir attiecināma arī uz uzņēmuma darbības virzieniem. Piemēram, uzņēmuma jaunā produkta pārdošanas apjoma pieauguma S līkne uzrāda strauju, eksponenciālu pārdošanas apjoma pieaugumu noteiktā laika posmā, kam seko samazinājums vai izlīdzināšanās. Samazināšanās notiek, kad jauno klientu skaits samazinās. Šajā brīdī izaugsme ir lēnāka vai nenozīmīga, un to uztur esošie klienti, kuri turpina pirkt produktu.